Diari Oficial de la Generalitat Valenciana


Sumari del DOGV 4026, del 21-06-2001 (2001/5407)

ACORD de 2 de maig de 2001, de la Comissió Territorial d'Urbanisme de València, relatiu al PRI carrer de Sant Onofre d'Estubeny.
--------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5407


Data del document
:   02-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Estubeny
    * pla d'urbanisme

ACORD de 2 de maig de 2001, de la Comissió Territorial d'Urbanisme de València, relatiu al PRI carrer de Sant Onofre d'Estubeny. [2001/M5407]
  
En relació amb l'expedient tramés per l'Ajuntament d'Estubeny que fa referència al PRI carrer de Sant Onofre, s'emet l'informe següent:
  
Antecedents de fet
  
Primer. El projecte es va sotmetre a informació pública per mitjà de l'acord del ple de l'ajuntament, en les sessions celebrades els dies 20 de març de 2000, 30 de juliol de 2000 i 18 d'octubre de 2000. S'han presentat dues al·legacions signades ambdues pels senyors Rafael Sala Marín i Sebastián Barber Frigols, regidors de l'ajuntament, en les quals, en síntesi, manifesten que la modificació proposada té per objecte legalitzar un habitatge que envaeix el vial en dos metres, i que va ser objecte de concessió de llicència municipal. S'aprova definitivament pel mateix òrgan en la sessió realitzada el 27 de desembre de 2000.
  
Segon. El projecte consta de memòria i plànols.
  
Tercer. L'objecte del projecte és l'aprovació d'un pla de reforma interior de millora, relatiu al canvi d'alineacions d'una illa edificable en el nucli urbà. Aquesta illa té cert grau de consolidació i es pretén l'ampliació d'una part d'aquesta fins a arribar a una profunditat de 27 m i rectificar per a això l'alineació de l'illa en l'extrem oest, que dóna al Camí de Ronda. Conjuntament, i a fi de respectar l'amplària del vial en 8 m es rectifica la seua alineació a costa del sòl no urbanitzable adjacent.
  
Es justifica l'ordenació proposada en la possibilitat de materialitzar les possibilitats edificatòries que les Normes Subsidiàries vigents concedeixen, a fi d'establir fons edificables de 12 m en aquesta parcel·la, per tant, es planteja una dimensió d'illa de 27 m, que concorda amb les dimensions establertes pel Pla General per al sòl Urbanitzable ordenat detalladament.
  
El quadre comparatiu de superfície queda de la manera següent:
  
Superfície illa actual 2.739,40 m²
  
Superfície illa proposada 2.907,89 m²
  
Atés que l'edificabilitat prevista en l'illa està establerta en tres alçàries, considerant una profunditat màxima edificable de 12 m comporta un sostre edificable actual de 7.276,35 m².
  
Amb la modificació proposada, considerant igualment una profunditat edificable de 12 m, dóna lloc a un sostre edificable de 7.386,39 m² D'aquesta forma l'aprofitament lucratiu originat és de 110,04 m²t.
  
Quart. Durant la tramitació de l'expedient s'ha sol·licitat informe dels següents organismes:
  
Conselleria de Medi Ambient per a declaració d'impacte ambiental, amb data 24 de gener de 2001. Tramesa el 20 de febrer de 2001 en sentit favorable
  
Cinqué. Estubeny té un Pla General aprovat definitivament per la Comissió Territorial d'Urbanisme l'1 de juliol de 1999.
  
Amb data 13 de juny de 2000, va emetre un informe preliminar el director general d'Urbanisme i Ordenació Territorial, en relació amb la sol·licitud de cèdula d'urbanització per a la present modificació, ja que no procedia l'expedició d'aquesta per afectar la proposta l'ordenació estructural.
  
La Comissió Informativa de la Comissió Territorial d'Urbanisme de València va emetre un informe previ en la sessió realitzada el 28 de febrer de 2001, en el sentit que cal justificar el compliment de l'article 55 de la Llei Reguladora de l'Activitat Urbanística.
  
Sisé. La Comissió Informativa de la Comissió Territorial d'Urbanisme de València, en la sessió realitzada el 24 d'abril de 2001, va emetre un informe relatiu al projecte de què tractem, i així complir el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana
  
Fonaments de dret
  
Primer. La documentació està completa, als efectes del compliment del que estableix l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Amb relació al compliment del que exigeix l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística s'ha d'indicar que es produeix un increment d'aprofitament lucratiu que es justifica en consideració que la ratio de dotació pública en la zona del nucli és de 0,34 m²/m², i atés que es produeix un augment d'aprofitament de 110,04 m²t, es compleix aquesta ratio ja que s'incrementa el sòl dotacional en 70 m².
  
Tercer. La Comissió Informativa d'Urbanisme ha d'emetre informe sobre els instruments de planejament que hagen de ser aprovats per la Comissió Territorial d'Urbanisme o el conseller d'Obres Públiques, Urbanisme i Transports, de conformitat amb el que estableix l'article 11.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
El director general d'Urbanisme i Ordenació Territorial té la competència per a emetre informes urbanístics previs, de conformitat amb el que estableix l'article 8.C del Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 2 de maig de 2001,
  
Acorda aprovar definitivament el PRI carrer de Sant Onofre d'Estubeny.
  
Contra aquesta resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 2 de maig de 2001.- El secretari de la Comissió Territorial d'Urbanisme: José Manuel Palau Navarro.